CELEX: 62011CN0232
Language: et
Date: 2011-05-16 00:00:00
Title: Kohtuasi C-232/11 P: Siemens Transmission & Distribution Ltd 16. mail 2011 esitatud apellatsioonkaebus Üldkohtu (teine koda) 3. märtsi 2011 . aasta otsuse peale liidetud kohtuasjades T-122/07–T-124/07: Siemens AG Österreich jt versus komisjon

9.7.2011   
            
            
               ET
            
            
               Euroopa Liidu Teataja
            
            
               C 204/18
            
         Siemens Transmission & Distribution Ltd 16. mail 2011 esitatud apellatsioonkaebus Üldkohtu (teine koda) 3. märtsi 2011. aasta otsuse peale liidetud kohtuasjades T-122/07–T-124/07: Siemens AG Österreich jt versus komisjon
   (Kohtuasi C-232/11 P)
   2011/C 204/32
   Kohtumenetluse keel: saksa
   
      Pooled
   
   
      Apellant: Siemens Transmission & Distribution Ltd (esindajad: H. Wollmann, F. Urlesberger)
   
      Teised menetlusosalised: Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution SA, Nuova Magrini Galileo SpA, Euroopa Komisjon
   
      Apellandi nõuded
   
   Apellant palub:
   
               —
            
            
               tühistada vaidlustatud kohtuotsuse punkti 3 neljas taane, vähendades Reyrollele määratud trahvi vähemalt 7 400 000 eurot;
            
         
               —
            
            
               teise võimalusena tühistada vaidlustatud kohtuotsuse punkt 3 osas, milles see puudutab Reyrollet, ning saata asi tagasi Üldkohtusse;
            
         
               —
            
            
               igal juhul mõista kohtukulud välja vastutajalt.
            
         
      Väited ja peamised argumendid
   
   Apellant väidab, et rikutud on karistuste ja sanktsioonide individuaalse määramise põhimõtet. Oma täieliku pädevuse teostamisel kohaldas Üldkohus valesti määruse nr 1/2003 artikli 23 lõiget 3, kuna ta karistas ettevõtjat Rolls-Royce/Reyrolle ajavahemiku 1988–1998 eest mitte lähtuvalt selle ettevõtja suhete alusel, vaid tuginedes vastupidi selle majandusüksuse majanduslikule võimule, mis loodi alles palju aastaid hiljem (Reyrolle müügiga VA Technologie’le).
   Edasi leiab apellant, et rikutud on Euroopa Kohtu praktikas väljakujunenud võrdse kohtlemise ja proportsionaalsuse põhimõtet. Määruse nr 1/2003 artikli 31 raames on Üldkohus süstemaatiliselt kohaldanud erinevaid arvutamismeetodeid, mis seadsid apellandi võrreldes teiste isikutega, kellele trahv määrati, märkimisväärselt halvemasse olukorda. Selleks ebavõrdseks kohtlemiseks puudub objektiivne põhjendus.